

**KĖDAINIŲ rajono savivaldybės taryba**

**SPRENDIMAS**

**DĖL KĖDAINIŲ RAJONO SAVIVALDYBĖS TARYBOS 2019 M. LAPKRIČIO 29 D. SPRENDIMO NR. TS-247 „DĖL ATLYGINIMO DYDŽIO UŽ VAIKŲ IŠLAIKYMĄ kėdainių RAJONO savivaldybės UGDYMO ĮSTAIGOSE, VYKDANČIOSE IKIMOKYKLINIO IR PRIEŠMOKYKLINIO UGDYMO PROGRAMAS, TVARKOS APRAŠO PATVIRTINIMO“ PAKEITIMO**

2022 m. liepos 1 d. Nr. TS-209

Kėdainiai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi ir atsižvelgdama į Kėdainių rajono ikimokyklinių įstaigų vadovų asociacijos pirmininko 2022 m. birželio 1 d. prašymą Nr. 1 ,,Dėl atlyginimo dydžio už vaikų maitinimą ir išlaikymą mokesčio didinimo“, Kėdainių rajono savivaldybės taryba n u s p r e n d ž i a:

Pakeisti Atlyginimo dydžio už vaikų išlaikymą Kėdainių rajono savivaldybės ugdymo įstaigose, vykdančiose ikimokyklinio ir priešmokyklinio ugdymo programas, tvarkos aprašo, patvirtinto Kėdainių rajono savivaldybės tarybos 2019 m. lapkričio 29 d. sprendimu Nr. TS-247 „Dėl Atlyginimo dydžio už vaikų išlaikymą Kėdainių rajono savivaldybės ugdymo įstaigose, vykdančiose ikimokyklinio ir priešmokyklinio ugdymo programas, tvarkos aprašo patvirtinimo“ 5 punktą ir jį išdėstyti taip:

„5. Atlyginimo dydis už vaiko maitinimą Ugdymo įstaigose:

5.1. lopšelio grupės vaikams (1–3 metų) – iki 2,90 Eur/d.;

5.2. darželio grupės vaikams (4–5 metų) – iki 3,20 Eur/d.;

5.3. priešmokyklinės grupės vaikams – iki 3,20 Eur/d.“.

Savivaldybės meras Valentinas Tamulis